આ મામલે પર્યાવરણ મિત્ર સાથે જોડાયેલા મહેશ પંડ્યાએ માર્ચ, 2018માં ગુજરાત સરકારના વાહન વ્યવહાર કમિશ્નર વગેરેને નોટિસ આપી વાહનોથી થતા પ્રદુષણ અટકાવવા જણાવેલ. જેમાં વાહન વ્યવહાર કમિશ્નરે જણાવેલ કે, રાજ્યમાં નોંધાયેલ 4, 21,094 ઓટો રિક્ષામાંથી 65 ટકા ઓટો રિક્ષા સી.એન.જી પર ચાલે છે. ઉપરાંત સરકાર 15 વર્ષ જુના કોમર્શિયલ વાહનોને ફરતા અટકાવવા માટે વિચારી રહી છે અને એપ્રિલ, 2017 પછી બી.એ. (4)ના નિયમો મુજબના વાહનોની જ નોંધણી થાય છે. સી.એન.જી પણ વાતાવરણને નુકશાન કારક છે અને ગુજરાતને ઇલેટ્રિસીટી આરામથી પ્રાપ્ય હોઇ સરકાર ઇલેટ્રિક વાહનો ઉપર વધારે આપી રહી છે.